Pasvalio rajono savivaldybės administracijos

direktorius

Įsakymas

Dėl VALSTYBINĖS KALBOS MOKĖJIMO KVALIFIKAVIMO KOMISIJOS SUDARYMO IR BAZINĖS MOKYKLOS PATVIRTINIMO

2019 m. lapkričio 19 d. Nr. DV-708

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Valstybinės kalbos mokėjimo kvalifikavimo komisijų nuostatų, patvirtintų Lietuvos Respublikos švietimo ir mokslo ministro 2004 m. kovo 1 d. įsakymu Nr. ISAK-286 „Dėl Valstybinės kalbos mokėjimo ir Lietuvos Respublikos Konstitucijos pagrindų egzaminų organizavimo ir vykdymo“ (Lietuvos Respublikos švietimo ir mokslo ministro 2006 m. kovo 21 d. įsakymo Nr. ISAK-520 redakcija) (su visais aktualiais pakeitimais), 5, 6 ir 7 punktais, atsižvelgdamas į Pasvalio rajono savivaldybės administracijos Švietimo ir sporto skyriaus vedėjo dr. Gvido Vilio teikimą:

1. Skiriu Pasvalio Petro Vileišio gimnaziją Valstybinės kalbos mokėjimo kvalifikavimo komisijos bazine mokykla.

2. Sudarau Valstybinės kalbos mokėjimo kvalifikavimo komisiją:

2.1. Loreta Liukpetrienė – komisijos pirmininkė, Pasvalio Petro Vileišio gimnazijos direktoriaus pavaduotoja ugdymui;

2.2. Vitalija Indrišionienė – komisijos narė, Pasvalio Petro Vileišio gimnazijos lietuvių kalbos mokytoja metodininkė;

2.3. Birutė Lasauskienė	– komisijos narė, Pasvalio Petro Vileišio gimnazijos lietuvių kalbos mokytoja metodininkė;

2.4. Vitalija Skardžiuvienė – komisijos narė, Pasvalio Petro Vileišio gimnazijos lietuvių kalbos mokytoja metodininkė;

2.5. Saulius Skardžius – komisijos narys, Pasvalio Petro Vileišio gimnazijos istorijos mokytojas metodininkas;

2.6. Simona Stapulionienė – komisijos narė, Pasvalio Petro Vileišio gimnazijos lietuvių kalbos vyresnioji mokytoja;

2.7. Jurgita Stelionienė – komisijos narė, Pasvalio rajono savivaldybės administracijos Bendrojo skyriaus vyriausioji specialistė.

3. Pripažįstu netekusiu galios Pasvalio rajono savivaldybės administracijos direktoriaus 2017 m. lapkričio 22 d. įsakymą Nr. DV-764 „Dėl Valstybinės kalbos mokėjimo kvalifikavimo komisijos sudarymo ir bazinės mokyklos patvirtinimo“.

4. P a v e d u Pasvalio rajono savivaldybės administracijos Švietimo ir sporto skyriaus vyriausiajai specialistei Virginijai Bajoriūnaitei įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas